# **CSR-ის დაინტერესებულ მხარეთა ფორუმის სამუშაო შეხვედრა**

# *30 ივნისი, 2023*

ფორუმის პირველ სამუშაო შეხვედრას, რომელიც 30 ივნისს გაიმართა, 40 სხვადასხვა სამოქალაქო და საერთაშორისო ორგანიზაციის, ბიზნეს ასოციაციის, საგანმანათლებლო/აკადემიური დაწესებულებისა და სახელმწიფო სექტორის წარმომადგენელი ესწრებოდა. მათ იმსჯელეს საქართველოში იმ შესაძლებლობებსა და ნაბიჯებზე, რაც CSR-ის განვითარებისა და მისი ხელშემწყობი გარემოს ჩამოყალიბებისკენ უნდა გადაიდგას.

შეხვედრაზე, პრეზენტაციებით წარდგნენ ქართველი და ევროპელი ექსპერტები, რომლებიც CSRDG-ის ორგანიზებით CSR-ის ხელშემწყობი სახელმწიფო ჩარჩო-პოლიტიკის რეკომენდაციებსა და ადვოკატირებაზე მუშაობენ:

* + აუდრონე ალიოშიუტე - პაულაუსკიენე, ლიეტუის მდგრადი ბიზნესის ასოციაციის „ლავას“ მმართველი დირექტორი,
  + ქეთრინ ჰენი, ირლანდიის CSR-ის დაინტერესებულ მხარეთა ფორუმის თავმჯდომარე
  + დავით მაისურაძე, ილიას უნივერსიტეტის ასოცირებული პროფესორი
  + გიორგი პაპავა, ISET-ის კვლევითი ინსტიტუტი, წამყვანი ეკონომისტი

პრეზენტაციების შემდეგ გაიმართა დისკუსია შემდეგ საკითხებზე:

* კორპორაციული სოციალური პასუხისმგებლობის შესახებ საზოგადოების ცნობიერების ამაღლება - შესაძლო ქმედებები
* კომპანიების ინფორმირება კორპორაციული პასუხისმგებლობის მნიშვნელობის შესახებ და CSR-ის პოპულარიზაცია
* დაინტერესებულ მხარეთა დიალოგი და პარტნიორობა კორპორაციული პასუხისმგებლობის საკითხებზე
* მცირე და საშუალო საწარმოებში კორპორაციული პასუხისმგებლობის ხელშეწყობის ინსტრუმენტები
* როგორ შევუწყოთ ხელი ბიზნესის ჩართვას მდგრადი განვითარების მიზნების ეროვნული გეგმის განხორციელებაში
* მდგრადი საჯარო შესყიდვები საქართველოში - სოციალური და გარემოსდაცვითი კრიტერიუმები ინტეგრირება

გამოითქვა მრავალი საინტერესო მოსაზრება, რაც აისახება შემუშავებულ რეკომენდაციებში.